Самуэл Тэйлор Колериж

Самуэл Тэйлор Колериж ( [koʊlərɪdʒ]; 1772 оны аравдугаар сарын 21 - 1834 оны долоодугаар сарын 25) нь Английн яруу найрагч, утга зохиол судлаач, гүн ухаантан, теологич юм. Тэрээр өөрийн эрхэм анд Виллиам Вордсворттой хамт Английн Романтизм хөдөлгөөнийг үндэслэж, Чарльз Ламб, Роберт Саути, Чарльз Ллойд нартай хамтарсан бүтээл туурвиж, хэд хэдэн боть хэвлүүлж байжээ.  

Эртний Маринер ба Хубилай Хаан шүлгүүд, Biographia Literaria хэмээх үргэлжилсэн үгийн зохиол нь дэлхийн утга зохиолын салбарт жинтэй байр суурь эзэлдэг. Колерижийн утга зохиолын шүүмж бүтээлүүд, тэр тусмаа Виллиам Шекспир-ийн бүтээлүүдэд хийсэн шүүмж нь утга зохиолын салбарт ихээхэн нөлөө үзүүлжээ.  

Самуэл Т. Колерижийг англи хэлтний соёл иргэншилд Германы идеалист философийг нэвтрүүлэхэд чухал хувь нэмэр оруулсан хэмээн судлаачид хүлээн зөвшөөрдөг байна. Түүнчлэн тэрээр алдарт зохиолч Ральф Валдо Эмерсон болон Америкийн трансцендентализмд маш том нөлөө үзүүлсэн ажээ. 

 Эшлэл 

Ангилал:Зохиолч
Ангилал:Яруу найрагч
Ангилал:Романтизмын утга зохиол
Ангилал:Улс төрийн гүн ухаантан
Ангилал:Шашны гүн ухаантан
Ангилал:Соёлын гүн ухаантан
Ангилал:Уянгын шүлэгч
Ангилал:Их Британичууд
Ангилал:1772 онд төрсөн
Ангилал:1834 онд өнгөрсөн